CELEX: 31981D0481
Language: el
Date: 1981-06-12 00:00:00
Title: 81/481/ΕΟΚ: Απόφαση τής Επιτροπής τής 12ης Ιουνίου 1981 περί εγκρίσεως προγράμματος υπό τόν τίτλο «Σιτηρά καί ξηραντήρια» στήν Ελλάδα σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31981D0481

81/481/ΕΟΚ: Απόφαση τής Επιτροπής τής 12ης Ιουνίου 1981 περί εγκρίσεως προγράμματος υπό τόν τίτλο «Σιτηρά καί ξηραντήρια» στήν Ελλάδα σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 186 της 08/07/1981 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιουνίου 1981  περί εγκρίσεως προγράμματος υπό τον τίτλο «Σιτηρά και ξηραντήρια» στην Ελλάδα σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (81/481/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η ελληνική κυβέρνηση ανακοίνωσε, στις 2 Φεβρουαρίου 1981, το πρόγραμμα «Σιτηρά και ξηραντήρια»·  ότι το εν λόγω πρόγραμμα αφορά τη δημιουργία και τον εκσυγχρονισμό εγκαταστάσεων για την εναποθήκευση και ξήρανση των σιτηρών με σκοπό την καλύτερη αξιοποίηση της παραγωγής σιτηρών και την αύξηση του εισοδήματος των γεωργικών εκμεταλλεύσεων· ότι το ανωτέρω πρόγραμμα αποτελεί, επομένως, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στον τομέα των σιτηρών στην Ελλάδα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα «Σιτηρά και ξηραντήρια» το οποίο ανακοινώθηκε στις 2 Φεβρουαρίου 1981 από την ελληνική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 12 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.